Document ID: /fineweb-2-swissfilter-quality_10-filterrobots/filtered/02677.jsonl.gz/22

Am ajuns sa constat ca multi tineri nici macar nu stiu cu ce se mananca dragostea. De fapt, daca e sa ne luam dupa Solomon, dragostea nu se mananca, dragostea se bea: „…sa ne imbatam de dragoste” (Proverbe 7:18). Dragostea e fluida, curge, se infiltreaza, sapa vagauni emotionale, iar cand se revarsa ca un suvoi este de neoprit. Forta ei este colosala.
Nu trebuie sa confundam „dragostea” cu „indragostirea”. S-a dovedit ca starea de „indragostire” este rezultatul unor reactii chimice la nivelul creierului. Dovezile acestea i-au determinat pe multi sa creada ca dragostea, in sensul ei strict, nu este altceva decat o reactie chimica, un ideal neserios. Sa mai amintim si faptul ca, bazati pe acest argument, tot mai multi ajung sa creada ca nu exista dragoste adevarata si ca tot ce ni se intampla este un joc aleatoriu de reactii chimice, un banal haos emotional pe care trebuie sa-l administram cum putem.
Jose Ortega Gasset, in studiile sale despre iubire, numea – poate putin exagerat – „indragostirea”: „o stare de mizerie mentala in care viata constiintei noastre se ingusteaza, saraceste si paralizeaza”; „o stare inferioara a spiritului, un fel de imbecilitate tranzitorie”. El explica faptul ca fixarea anormala a atentiei asupra cuiva este „o anchilozare a mintii”. Pe de alta parte, adevarata dragoste este eliberatoare sau, cum ar spune Gasset „ Iubirea este o opera de arta majora, magnifica operatie a sufletelor si trupurilor.” Adevarata iubire depaseste lantul de reachii chimice si gama larga de furnicaturi stomacale.
Bun, dar e cunoscut faptul ca atunci cand „te izbeste” dragostea nu te poti opune ei, mai ales daca esti tinerel si hormonii tai clocotesc in sangele-ti fierbinte. Ce este de facut?
Inainte de toate, fiecare trebuie sa-si canalizeze corect pasiunea. Indragosteste-te nu de fantezia pe care o ai cu privire la „obiectul” care ti-a acaparat atentia, ci de persoana respectiva ca intreg, cu bune si rele. Tu trebuie sa iubesti o persoana, nu o proiectie, o masca, o iluzie mentala. Nu exista dragostea adevarata fara o cunoastere adevarata. Ocupa-ti timpul cunoscand persoana pe care o iubesti, nu lasandu-te prada pasiunilor pacatoase care insotesc starea de indragostire.
Apoi, stabileste-ti limite clare. Multe esecuri in viata noastra au loc pentru ca nu ne-am pus limite. Multi tineri s-au implicat in relatii care au degenerat si au sfarsit lamentabil pentru ca s-au comportat ca fii ai intunericului, nu ca fii ai luminii. Nu-ti permite gesturi pe care ai sa le regreti ulterior. Dragostea nu face rau aproapelui.
Si, in ultimul rand, pasiunea ta suprema sa fie Dumnezeu. Iubeste-i pe oameni, dar pe Dumnezeu iubeste-L si mai mult. Nu te lasa condus de adrenalina si de chimicalele din creier pentru tu esti facut dupa chipul si asemanarea lui Dumnezeu. Implica-l pe Dumnezeu in toate aspectele vietii tale si vei vedea ce frumos o sa-ti tii mainile acasa, buzele nepatate de sarutul pacatului si gandul neintinat de fanteziile murdare.